Theuns Jordaan sing by Rolene Strauss se troue + foto van die koek | SARIE
FOTO: Phyllis Green geneem by Rademeyers, 021 993 5844, info@rademeyers.co.za
Almal swymel steeds oor Rolene en D'Niel Strauss se droom-troue die afgelope naweek op Lourensford in Somerset-Wes. En die gewilde sanger, Theuns Jordaan, het die dag nog meer spesiaal gemaak.
Theuns het glo op die onthaal gesing en almal het lekker gedans. Hy het treffers soos "Net voor die storm kom", "Sal jy bly", "By jou", "Jou asem", "Soos bloed", "Walk the Line", "Go Your own Way" en "Tougher Than the Rest" gesing.
Rolene het pragtig gelyk in haar Casper Bosman-skeppings (kyk na die foto's op haar webtuiste). Die oopskouer-trend is groot in 2016 – en dis iets wat jy op enige ouderdom kan dra – lees hier meer.
As Mej. Suid-Afrika is sy nie toegelaat om in 'n openbare verhouding betrokke te raak nie. Min mense het dus geweet sy en D'Niel het 'n ernstige verhouding. Sy het onlangs op die kykNET-geselsprogram Die Republiek van Zoid Afrika vertel hoe gelukkig sy is om D'Niel, 'n sakeman, in haar lewe te hê. "Ek is die gelukkige een. Ek is die gelukkige meisie," het Rolene, wat intussen haar mediese studies hervat het, opgewonde gesê.